Paula Losada

Paula Losada Aliē (; dzimusi ) ir spāņu aktrise un dejotāja, kura pazīstama ar Himenas de los Infantesas lomu La 1 ziepju operā "Solījums" (2023—2024).

 Biogrāfija 
Paula Losada Aliē dzimusi 1999. gada 7. decembrī Barselonā, Katalonijā, Spānijā. Jau no mazotnes viņa izrādīja tieksmi dejot, vēlāk sāka interesēties arī par aktiermākslu un citām mākslas nozarēm. Viņa runā spāņu un katalāņu valodā, kā arī brīvi pārvalda angļu valodu.

 Karjera 
 Izglītība 
Paula Losada astoņu gadu vecumā sāka dejas apmācību savā apkārtnē esošajā skolā un vēlāk, trīspadsmit gadu vecumā, iestājās Corella Dance Academy, kur specializējās klasiskajā baletā. Pēc piecu gadu ilgas mācīšanās Corella Dance Academy, viņa vēlējās pabeigt savu apmācību, tāpēc devās uz Itāliju un Londonu Apvienotajā Karalistē, lai turpinātu attīstīt savu dejotprasmi, ļaujot viņai eksperimentēt ar citiem dejas veidiem, piemēram, mūsdienu un eksperimentālo. Lai gan viņas dejotājas karjera bija ļoti daudzsološa, pēc tam, kad viņa sāka interesēties par aktiermākslu, viņa uzsāka dramatiskās mākslas studijas un dažus gadus vēlāk ieguva grādu.

 Aktrises karjera 
2022. gadā Paula Losada sāka savu aktrises karjeru ar Auroras Ruisas lomu Netflix drāmas filmā Las niñas de cristal jeb Dancing on Glass, kuras režisors ir Hota Linaress. Tajā pašā gadā Losada filmējās īsfilmā Saphi, kur iejutās dejotājas lomā, atveidoja Gabrielas lomu īsfilmā Flechas, kā arī piedalījās īsfilmā Magnolia.

2022. gadā viņa filmējās pilnmetrāžas filmā El balneari. Nākamajā, 2023. gadā, viņa sāka atveidot Himenas de los Infantesas lomu ziepju operā "Solījums", ko pārraida kanālā La 1. Šo lomu viņa atveidoja līdz 2024. gadam.

 Filmogrāfija 
 Kino 
 Gads Nosaukums Loma2022Las niñas de cristalAurora RuisaEl balneari

 Televīzija 
 Gads Seriāls Loma Piezīmes2023—2024"Solījums"Himena de los Infantesa277 sērijas

 Īsfilmas 
 Gads Nosaukums Loma2022SaphiDejotājaFlechasGabrielaMagnolia

 Atsauces 

 Ārējās saites 



Kategorija:1999. gadā dzimušie
Kategorija:Katalonijā dzimušie
Kategorija:Spānijas kinoaktrises
Kategorija:Spānijas televīzijas aktrises
Kategorija:Spānijas dejotāji